Svein Solenes

Svein Solenes (født 28. juni 1974) er en norsk skuespiller som for tiden er i den faste staben ved Rogaland Teater. 

Han er fra Batnfjordsøra på Nordmøre, utdannet ved ArtsEd London School of Acting i England. Etter studiene spilte han en rekke roller ved Teatret Vårt i Molde, hvor han var fast engasjert i en årrekke. 
Våren 2008 spilte han i norgespremieren på Produktet av Mark Ravenhill, et skuespill som han selv hadde oversatt. Høsten 2008 spilte han hovedrollen i Sigurd Slembe, og senere  Jamie i den kritikerroste forestillingen Lang dags ferd mot natt i 2009.
I 2011 spilte han treneren i Ari Behns teaterdebut Treningstimen tk.no: Svein Solenes i Behns teaterdebut. Høsten 2011 spilte Svein Solenes i Peer Gynt.  I en tid medvirket han Kaizers Orchestra-stykket Sonny og i KOPIER.

 Referanser 

 Kilder 
 rogaland-teater.no: Svein Solenes

Kategori:Norske skuespillere
Kategori:Skuespillere ved Rogaland Teater
Kategori:Personer fra Gjemnes kommune